《寿锦衣鲁宣百户母八十兼受封》
明代·程敏政

禁卫才名羡鲁侯，诰颁新轴锦盘虬。恩封不比寻常庆，慈寿将临八十秋。

鹤酝屡尝春拂面，翟冠初上雪盈头。显扬有子身仍健，海屋遥添第几筹。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。